Datasets:

premio-ai

/

TheArabicPile_Miscellaneous

like 0

Follow

Premio.AI 3

السؤال: اوك هبقي اظبط معاك في الاجازه ان شاء الله الجواب: تؤمر

السؤال: لسه عاملك لايك علي الجواب بتاعك بس مش عايز اعرف حد اني سألتك عايز اقارن اجابتك بتفكيري الجواب: رأيى إنك تحدد حاجات معينة عاوز تعرف عنها أكتر و تكون بتجذب انتباهك و اهتمامك و بعدين شوف ناس تستشيرهم يكون عندهم خلفية عن الحاجات دى و هم هيقولولك أسماء كتب معينة أو مصادر تبحث فيها بعد كده اهتم بإنك لو ماوصلتش لـ 100 من اللى عاوزه ماتقومش موقف و مكنسل خالص و بالتالى أخد الموضوع بالتدريب يكون أفضل و تصبر على نفسك

السؤال: لو في واحد عايز ينمي الثقافه عنده ايه اكتر حاجه تنصحه بيها مع العلم انه كل سنه بيحط جدول يمشي عليه ونظام ومش بيعمل ولا حاجه منهم الجواب: أفضل أعرف مين بيسأل قبل ما أجاوبه الموضوع يختلف على حسب الشخص و على حسب حالته

السؤال: لو بتتجوز ى تختار مين فى حياتك المال الجمال الاخلاق الجواب: قصدك يعنى أختار صاحبة المال و لا الجمال و لا الأخلاق ؟ أدور ع اللى يتناسب معايا فى كل مقياس منهم بالإضافة لمقاييس تانية كمان و إن كان الموضوع مش بالقياس العقلى و بس

السؤال: ايه الحاجات اللي مخطط ليها ف الاجازة باذن الله ؟ الجواب: هى حياتى عبارة عن مجموعة أدوار و لكل دور أهدافه خلال الفتر الجاية بدايةً من الاجازة بل الاجازة مالهاش تخطيط دقيق خاص بيها عاوز يكون فيها بساطة أكتر من كده شوية من ضمن الحاجات اللى عاوز أعملها ف الاجازة إن شاء الله أعمل مشروع الرأفة إذا اتقبلت فى إن شاء الله أسافر أسيوط حوالى أسبوع للتدريب الاجتماع بفريق ممكن اجتماعين ع الأقل إن شاء الله بللورة خطتى للترم التانى تحضير هيكل جلسات تدريب مشروع حياة محاور التدريب تعتبر جاهزة و لى رؤية لكل محور لكن لسة الهيكل النهائى ماخلصش الاستمرار فى القراءة و القرآن من غير تغيير أبدأ أعرف عن أستغل الوقت إن أمكن فى تقوية علاقاتى بزمايلى ف الكلية أكتب نفسى أكتب و لو مقال واحد جديد و بس كفاية كده بقى عشان أنا كل ماقول تخطيطى لحاجة بتحصل مشاكل

السؤال: بحس طريقه تفكيرك كده مش ف دماغى حاجه محدده الجواب: ده ردا على موضوع ليه أنا شرير عموما ماتستعجلش ماتستعجليش يمكن لو عرفتنى عن قرب يختلف رأيك

السؤال: ايه قرآنيه استوقفتك وخفت منها وخشعت ماهي ؟ الجواب: آية واحدة مما استوقفنى وأن ليس للإنسان إلا ما سعى و أن سعيه سوف يُرى ثم يُجزاه الجزاء الأوفى و أن إلى ربك المنتهى

السؤال: هل تستطيع التمييز بين الرؤيا التي من الله والحلم الذي من الشيطان ؟ الجواب: أنا أنسى أحلامى فى الغالب أصلا و إن تذكرتها فعلى سبيل البشرى أو لا أهتم بها فى الغالب

السؤال: عمر هل كل الاسئلة اللى بتوصلك بترد عليها ولا فيها اسئلة لا تستحق الرد ؟ الجواب: بيتهيألى برد دايما احتراما للى بيسأل و لما يبقى سؤال مش عاوكز أجاوبه بقول لصاحبه إنى مش هجاوب أما بقى الحاجات بتاعة مطلوب لايكات و الكلام ده بحذفه

السؤال: إزاى أصفى دماغـى من كل اللى فيها عشـان يكون تركيزى أكتر الجواب: بيتهيألى تفرق حسب الشخص يعنى كل واحد و دماغه و انشغالاته بيشوف ايه الحاجة اللى لما بيعملها بيصفى بس من الحاجات العامة يعنى نسيب النت ساعة المذاكرة أو الأفضل من قبل المذاكرة بشوية ممكن قيلولة 20 دقيقة بين الظهر و العصر تفى بالغرض و ترتيب المكان أو يعنى التخلص من الحاجات اللى مالهاش لازمة ف مكان المذاكرة ممكن يفرق برضه صلاة ركعتين أو تلاوة وِرد من القرآن بتصفى الروح و تهدى المشاعر و من الطبيعى جدا إننا نلجأ لربنا سبحانه و تعالى ممكن موسيقى هادية هى عموما برضه بتتوقف عليك ى و الأنسب ليك ى

السؤال: ما انا بسأل لأني مش بعرف احفظ الجواب: بص هو الحفظ فكرته إنك بتحتفظ بالمعلومة فى دماغك لو عرفت تصفى دماغك شوية من مشاغلها و الدوشة اللى حواليك ساعتها هتبقى المعلومات اللى بتقرأها أكثر ثباتا فى الذهن و ممكن تلخص الأفكار أو تعملها ما يشبه الخريطة بحيث تبقى عارف منين يودى على فين و ممكن و انت بتقرأ يبقى معاك قلم تكتب ملاحظاتك على الكلام كأنك بتتناقش مع حد ف المعلومات دى القراءة المتفاعلة دى بتخلى التركيز أعلى و ممكن و انت بتقرأ تتخيل المعلومات دى عشان توصل لجوهر الافكار ماتبقاش بتحاول تحفظ الكلمات حفظ الأفكار أسهل من حفظ الجمل ف الغالب و هدى أعصابك و استعن بالله

السؤال: صباح الفل يا عمر اخبارك ايه هو لغة دكتور حازم هنحفظ الكلام ده ازاي ؟؟؟؟؟؟؟؟؟؟ الجواب: صباح الأنوار مش عارف لسة و الله أنا ف الغالب مش بحفظ بس باخد فكرة على قد ماقدر و أبدع ف الامتحان بقى

السؤال: موضوع الماليه انتشر اوي لم ايدك حبه بقي وشوفلنا معاك اي سوال كده يمكن يمكن الجواب: ده واضح إنه كان بث مباشر مع إنى مسحت الأسئلة بعدها بحاجة بسيطة أصلا

السؤال: لا اوقات بلاقيك شرير مش هزار الجواب: طيب وضحلى وضحيلى ليه بتحس ى بكده

السؤال: انت ليه شرير ؟ اوقات كتير بتكون شرير الجواب: ههههههههههه ربنا يكرمك دى مداعبات للناس اللى أحبهم مش اكتر و لما بعرف إنها تضايق حد بوقفها إنما أنا فى الأصل طيب

السؤال: يعنى ايه كيف حالك مع الله ؟ خفى عنكم الجواب: تخيلت سؤال لى و إنى بجاوب عليه فكان السؤال كيف حالك مع الله و ردى خفى عنكم بمعنى إن طبيعة و حقيقة علاقتى بالله عز و جل هى بينى و بينه ماحدش يعرفها سواء كان اللى بيشوفنى بيظن الخير أو الشر لكنه فى الحالتين مش بيشوف حقيقة العلاقة دى فهى رسالة غير مباشرة إن حال كل إنسان مع الله عز و جل شىء خاص جدا مانقدرش نعرفه أو نحكم فيه أبدا و لكنها فى النهاية مجرد خاطرة

السؤال: فهمت انك مدرستش الامر كويس أحسنوا الظن بقى الجواب: ههههههههههههه أنا ماظنتش حاجة خالص و ماقلتش إنى مادرستش الأمر كويس و إنما فى زحمة السياسة و دوشتها فى الوقت الحالى مش عاوزها تحتل حياتى لا بحجم صغير و لا بحجم كبير و أخلى اختياراتى بينى و بين نفسى إلى أن يشاء الله أحبَّك الله

السؤال: فهمت خلاص 3 الجواب: مش عارف فهمت ايه ؟ كلامى ماكانش فيه أى معانى بين السطور طلبت خصوصيتى ف المسألة دى بس

السؤال: هتنزل تصوت للدستور ؟ الجواب: أمتنع عن إجابة السؤال سيبنى ف حالى ف الموضوع ده

السؤال: لأ انا كنت برا البيت لما كنت بكلمك وعشان عارف اني مش هجاوب علطول فقلت وانت قاعد تبعتلي لحد ما اشوف الاسئله وانا لسه راجع البيت اهو الجواب: خد وقتك بقى

السؤال: ازيك يا برنس عملت ايه فى الفزياء الجواب: الحمد لله مش أنا اللى عملت و الله ربنا يسرها لى جدا و أنا كنت تعبان و مقصر الحمد لله

السؤال: ان لو في سؤال حبيت اجاوبه بشكل حلو ممكن ادور عليه واتعلم حاجات من بحثي ده تفيدني بعد كده الجواب: مقصودة يا برنس شغل تدريب بقى و حاجات من دى و أنا أقول هو الجدع راح فين و قاعد يقولى اسألنى اسألنى و فى الآخر ينام ع الاسئلة

السؤال: عارف ايه اللي بيعجبني في اسئلتك ياعمر الجواب: ايه

السؤال: انا نسيت بس معلش اسألني بقي شويه من اسئلتك الحلوه دي وانا احاول اجاوب اجابات نموذجيه الجواب: هههههههههه هشوف لك شوية أفكار لطيفة بس ابقى اسأل انت كمان يا عم و لا انت داخل تجاوب و خلاص كده بهزر

السؤال: خلينا نتكلم مع بعض هنا شويه ونخلص امتحانات وان شاء الله نتقابل كل يوم حتي الجواب: نائل ؟ ابقى شيل المجهول عشان بتلخبط ابقى اسأل ياخويا

السؤال: انا مفتقد اسئلتك ياعموره الجواب: أنا مفتقدك انت شخصيا و الله يا نائل الامتحانات بتفرقنا يا جدع

السؤال: إحدى الصفحات اللي لازم أفتحها كل يوم عشان أشوف إجابتها ، بس للأسف عليّ امتحانات اليومين دول ، دعواتك الجواب: ربنا يصلح حالك و يوفقك للأفضل ده من ذوقك الجميل و ابقى اسأل

السؤال: عادى والله سؤال برىء مفيش حاجه خالص الجواب: مافيش مشاكل أنا أحيانا بحب أغلس فى بعض إجاباتى معلش

السؤال: هى اسمها امانى ولا ميرنا ؟ ولا دول شخصيتين مختلفتين ؟ الجواب: بشمهندسة أمانى كاتبه اسمها فى الرابط بتاع الأكونت و بشمهندسة ميرنا شخص تانى و الاتنين أنا سألتهم النهاردة لازمته ايه بقى سؤالك

السؤال: مركز اوى مع مونى كدا ليه وكم م الاسئله غريب ؟ الجواب: سؤال لطيف بستكشف زمايلنا فى الدفعة و عاوز أعرف أفكارنا أخرها بيوصل لغاية فين الأسئلة اللى بسألها لبشمهندسة أمانى متسلسلة لو لاحظتى كل سؤال بيسلم للى بعده يمكن لو حد تانى فاتح دلوقتى و بيجاوبنى بنفس السرعة أسأله أسئلة متسلسلة برضه الموضوع مش مقصور على بشمهندسة أمانى ربنا يكون فى عونها

السؤال: ممكن ترجع السؤال تانى عندك ف الاسئله ولما تعرف حاجه ترد عليه تانى الجواب: تصدق ماخطرتش ببالى تمام إن شاء الله إذا وصلنى رد هقولهولك بس مش متأكد إذا كان هيظهر لك إشعار لو أنا غيرت الرد و لا لأ

السؤال: يا رب يكون الامتحان عدى على خير والشفوي كمان الجواب: الحمد لله مانت كنت معايا ف الشفوى يابنى و شفت اللى حصل

السؤال: للاسف معرفش حد اساله قول انطباعك يمكن الجواب: معلش اعفينى من إنى أقول انطباعى الخاص أنا بعت لحد أثق فيه أسألها عن رأيها بس لسة ماوصلنيش رد لو ينفع تكلمنى خاص ع الفيس أو تبعت لى ايميل مش بتدخل عليه فى العادة لو مش عاوز تظهر لى انت مين و لو وصلت لحاجة أقولك عليه

السؤال: ملخص عن فريق ممكن الجواب: هدفنا تنمية المهارات الحياتية للنشء و الشباب بدأنا كنشاط فى مكتبة مصر سنة 2011 اسمه نادى التنمية البشرية بيتنفذ كل صيف فى مكتبة مصر بالمنصورة و هو شغلنا الأساسى حاليا و فى نيتنا نوسع نشاطنا فى المتسقبل إن شاء الله

السؤال: نفسي اشوفلك اجابة على فيها هزار حرام عليك يا شييخ واحشني اوي بقااا الجواب: ههههههههههههههه الإجابة ع حسب السؤال يا عمو الدكتور و انت كمان واحشنى تسلم من كل سوء

السؤال: هل هناك فجوة ما بين أفكارك وبين واقع مجتمعك ؟ وان كان فما السبب من وجهة نظرك ؟ الجواب: اه فيه فجوة كبيرة جدا و الأسباب منها أسباب مباشرة و منها أسباب عميقة و منها أسباب أعمق على ما أعتقد بس عموما طبيعى إن تكون فيه فجوة بين أفكارى و بين الواقع إذا كان الواقع مليان تشوهات و أنا بحاول ماخليش أفكارى مشوهة بنفس الشكل

السؤال: بريك من ايه ؟ الجواب: يعنى شوية تصفية للذهن و النفس كده

السؤال: وكلامى كذلك غير مبنى على لاشئ انا اعلم عن من اتحدث ولانها مقربه فانا افهمها جيدا واخشى عليها من نفسها لان حبها للاهتمام من الاشخاص المميزين وحبها لاثبات وجودها مهما كانت الوسيله يطغى على كل شئ الجواب: الحقيقة لسبب أو لآخر أنا مش شايف الصورة من نفس الزاوية فإن كان زاوية رؤيتك صحيحة فالنضج يعالج المسألة دى

السؤال: ولا اى حاجه ربنا عالم بنيتى م الاول وتقدر تراجع كل كلامى لو عاوز ترتب الافكار اللى قلتها انا خلصت ضميرى امام الله وف النهايه بلا شك دى حريتك الجواب: لا أتهم نيتك

السؤال: الإرتقاء للدرجة دى مش سهل خااااالص اعمل ايه عشان ارتقى وابقا كدا ؟ الجواب: فى رأيى بأمرين أولا اعتبار إن الارتقاء ده و التعب عليه جزء من تزكية النفس و التقرب من ربنا سبحانه و تعالى ثانيا تعلم مهارات الذكاء الوجدانى أو العاطفى

السؤال: قوم كمل فيزيا ياعمر وكمل بكرة أسئلة عشان ربنا يكرمنا كلنا يااارب وربنا يوفقك بإذن الله وادعيلي معاك بالــ الجواب: صوت الضمير ربنا يوفقك و ييسر لك حالك يا رب أنا بذاكر ع الجهاز أصلا ع كل حال و إن شاء الله لو لقيت أسئلة أسك لخبطتنى هأجل الاجابات لبكرة

السؤال: ازاى اتعامل باحسان مع المتكبر عليا ؟ الجواب: الحلم سيد الأخلاق فوّت اللى ممكن يتفوّت بدل مايبقى فى قلبك بغض ليه خلى فى قلبك شفقة عليه لأنه فى النهاية بيظلم نفسه قبل أى حد قبل كل ده ارتق بنفسك لدرجة من إنك تبقى فاهمها و تثق فيها و تقدرها للحد اللى ماتفرقش فيه معاك تعاملات الناس أوى و دى جزئية صعبة و تاخد وقت و أعتقد إنها الأساس اللى يخليك تقدر فعلا تحسن للى قدامك و إن أساء

السؤال: ابدأ ف الفلسفه منين ؟ الجواب: ابحث ع الفيس عن مشروعنا بالعقل نبدأ و ابعت لهم اسألهم هيفيدوك اكتر منى

السؤال: ابويا ف اى مشكله تحصل يعاملنى وحش ويضربنى عشان بفضل اعيط انما اخويا بيزعق وبيشتم وبيسيب البيت سعات فابويا بيخاف منه وبيعمل له حساب ومبيعاملهوش زيى جربت وعليت صوتى و فحسيت انه اتردد كده وحس باختلاف وهدى عليا مش عايز اعمل حاجه تغضب ربنا وف نفس الوقت مش عارف اتعامل معاه ويقف عند حده غير بالطريقه دى الجواب: لا حول و لا قوة إلا بالله ربنا يصلح لكم الحال يا رب مع الأسف الشديد الموضوع ده أكبر من حدود معرفتى لو قلت لك انطباعى الشخصى و خلاص ممكن أقول حاجة تطلع غلط و تخلى الأمرأسوأ أنا شايف إن هيفرق كتير لو استشرت متخصص فى العلاقات الأسرية و الطب النفسى

السؤال: تقدير ذاتك هو اليقين أنك تملك من الكنوز ما يجعلك ناجح فكيف تقدّر ذاتك الجواب: أعتقد الفيديوهات دى فيها إجابة كويسة خاصة آخر 2

السؤال: ربنا معااااااااااااك ،، وانا عندي امتحان عضوية النهاردة 3 ادعيلي بردو الجواب: ربنا يعينك يا صديقى العزيز

السؤال: آه والله يا صاحبي ليييييييه الجواب: كتبت 10 استفادات من تعلمى للفلسفة طبيعى تبقى الاجابة طويلة المهم دلوقتى ادعيلى عشان عندى امتحان فيزيا بكرة إن شاء الله

السؤال: اجابة الفلسفة دي كان شكلها عالموبايل كبيرة ،، من عالكمبيوتر شكلها اكبر الجواب: ههههههههههههههههه

السؤال: ايه الدافع اللى خﻻك تدرس فلسفة ؟؟ واستفدت منها ايه ؟؟ الجواب: الفلسفة تبحث فى المبادىء الأولى لكل حاجة فى الوجود و أنا بفطرتى كـ عمر بحب أفكر فى الحاجات دى فالحب هو الدافع الأول و كنت ممكن أقرأ فى الفلسفة زى ما بقرأ فى أى حاجة تانية عادى قبل تالتة ثانوى فلما وصلت لها لقيت إنى بختار مادة من أدبى أدرسها فكانت الفلسفة أسهل مادة بالنسبة لى و كمان عندى خلفية عن حاجات فيها و كنت عارف إنها ممكن تطور تفكيرى أكتر من الأول و كنت مطمن إنى مش محتاج أقبل كل حاجة بتعلمها و إنما أقيمها بنفسى و أقبل الصحيح و أرفض الخطأ لو لقيته ده بالنسبة للدوافع أما عن استفدت ايه فهى استفادات كتيرة أوى 1 أصبح إيمانى بالله عز و جل مؤسس على يقين عقلى مش مجرد وراثة أو إحساس و بس و لو كانت دى الفايدة الوحيدة فهى تكفى 2 قضية زى الحرية و الجبرية مثلا عرفتنى دراستها و رأيى فيها ازاى أتعامل مع علم النفس و العلوم الإنسانية عموما بشكل أفضل و للمسألة تفاصيل 3 أصبحت نظرتى للأمور أعم و أشمل بشكل ما مابقيتش أركز فى التفاصيل على حساب الأسس 4 مع الفلسفة درست مبادىء المنطق فاكتشفت قد ايه منتشرة مابينا حاجات كتير غير منطقية من البداية و لكن اتقبلت بين الناس عشان التفكير النقدى السليم قليل 5 نفس مسألة التفكير النقدى دى خلتنى مستعد أسمع لآراء كتير عادى و انا مطمن إنى مش ماشى ورا أى كلام شكله حلو و مترتب و خلاص 6 بقيت أنا نفسى بنظم أفكارى بشكل أفضل لما أجى أقولها 7 دراستى للفلسفة تساعدنى أطلع على الأسس اللى قامت عليها الحضارات عشان بعد كده أقدر أفهم ازاى نعيد بناء حضارتنا من جديد 8 المنطق أعطانى مبادىء ممكن أحكم بيها على العلوم الجديدة اللى بتطلع إذا كانت علوم حقيقية و لا زائفة أو بتعبير أدق عرفنى ازاى أكون رأيى فيها 9 المنطق و طرق الاستدلال فهمتنى ازاى قامت علوم زى الرياضيات و الفيزياء و غيره فكانت حتى دراستى ليهم على بحس إنى فاهمها بعمق 10 رؤيتى لحياتى الشخصية حاليا أفضل من قبل كده و الفلسفة ليها دورها فى الموضوع ده خلاصة الكلام ده فى جملة كانوا بيقولوها الفلسفة أم العلوم و أرجو إن كلامى لا يفهم على إن اتجهى للفلسفة ابتعاد عن الدين بالعكس

السؤال: زى م حضرتك بتقول احنا فضلنا نوع معين من الاغانى اللى ممكن يخلينا نذكر ربنا ونصلي ع رسول الله وهكذا تمام لو تركنا مشكله الاغانى هنجي ع المعازف كونها حرام ام العكس فانا ممكن ابحث ازاى وفين ف الموضوع ده ؟ انا بسال حضرتك وعارفه ان حضرتك مش فقيه او كده انا بسال لان حضرتك بتبحث ف امور عديده الجواب: هو أنا مش أفضل حد يجاوبك على السؤال ده برضه ابحثى فى الموضوع بس حاولى تميز الصواب من الخطأ فى اللى بتقرئيه يعنى مثلا ممكن تلاقى حد يقولك و قد قال الشيخ العلامة فلان بإباحة الأغانى و وافقه فى قوله فلان و فلان حتى قال فى كتابه كذا و كذا أو تلاقى بالله عليك يا أخى أتراك إن خُيّرت بين أن تموت مستمعا للأغانى و أن تموت على آيات القرآن فأيهما تختار و الجملتين اللى ذكرتهم مافيهمش دليل شرعى حقيقى الأولى مش أكتر من إنها تعرفنا إن الموضوع محل اختلاف بين العلماء و لكن مش معناها إن رأى العالم المذكور هو رأى صحيح و التانية موعظة مش حكم شرعى حقيقى فمهم جدا فكرة ازاى هتفكرى فى اللى بتقرئيه و تقتنعى بالرأى اللى تحسيه أصوب ده يمكن أهم من مسألة هتبحثى فين اما بالنسبة لتبحثى فين فمقدرش أفيدك فى الموضوع ده كويس ممكن تشوفى رأى الشيخ محمد الغزالى و د يوسف القرضاوى فى الموضوع من ضمن اللى تشوفيه لكن اللى يفيدك فى الجزئية دى فعلا طالب علم شرعى أو باحث

السؤال: ناس بتقول انها حرام لانها مش كانت موجوده ايام الرسول يعنى بدعه وكل بدعه ضلاله وكل ضلاله ف النار والبعض الاخر بيقولوا الاغانى التى تثير ف النفس شهوه او لو الانسان اتعمق فيها وحاول يفهم كل كلمه ويحاول يخليها تغيره من انسان مبسوط لانسان حزين والعكس فده وقتها بتكون حرام وغيرها اكيد من الاقاويل الجواب: هى أول فكرة دى ساذجة جدا فى رأيى بنفس القياس تبقى البرمجة حرام البدعة المردودة على حد علمى بالحديث ده هى الابتداع فى الدين بأمر مالوش أصل فيه و اللى هى أصل التحريف فى الأديان اللى سبقت أما عن الأغانى اللى تثير فى النفس شهوة فأعتقد إنها تدخل فى مساحة كلام حسنه حسن و قبيحه قبيح فتبقى دى من القبيح المتروك أما عن الأغانى اللى تنشر الكآبة فحتى لو فرضنا جدلا إنها مباح فالواحد يكئب نفسه ليييييييييييه إنما اللى بتكلم عنه هو نوع من الأغانى بتنشر أفكار تخلى الواحد حماسه يعلى أو تفكره بأفكار جميلة مش وهمية ففين المشكلة فيها ؟ المشكلة هنا فيها بتكون إن فيها معازف و اللى يرى برأى إن المعازف حرام يجتنبها أما اللى يرى إن المعازف فى حد ذاتها مباحة هيسمعها عادى لو تحبى ممكن تكملى الأفكار التانية اللى بتخطر فى بالك فى الموضوع ده نفكر فيها مع بعض من الأفكار اللى ماذكرتيهاش مقارنة الأغانى بالقرآن الكريم و فكرة إن الغناء و القرآن لا يجتمعان فى القلب مثلا

السؤال: يعنى شايف الاغانى والموسيقي دى فعلا حراام انا لما سالت السؤال ده لاكتر من حد وشوفت اكتر من اجابه عايزه اعرف راي حضرتك ؟ الجواب: أنا ماوصلتش حتى إنى أقول على نفسى طالب علم شرعى بس بالنسبة لى شخصيا كنت فى وقت من الأوقات مقتنع بإن الموسيقى قطعا حرام و بعد سؤال و بحث شوية عرفت إن عليها اختلاف و بمرور الوقت تغيرت نظرتى فأخذت بالرأى إن الموسيقى من المباح و إن الأغانى كلام حسنه حسن و قبيحه قبيح و بالتالى بنقى الحسن و أستقبح القبيح و أبعد عنه فأنا بكتب الرد ده دلوقتى و بسمع أغنية واحشنا لماهر زين لما أركز معاها بتذكر النبى صلى الله عليه و سلم والشوق له و حبه فى القلب دى بالنسبة لى حاجة رائعة و أسمع حاجة زى زهرة المدائن لفيروز و أستشعر فن راقى و رائع جدا أما لما أسمع مثلا كلمة زى قدر أحمق الخطا فى أغنية لعبد الحليم فطبيعى إنى أكرهها و ماسمعهاش بعد كده و لما تبقى أغنية بتصور الدنيا على إنها حب و جراح و مش عارف ايه بعتبر إن الكلام ده عامل بالظبط زى الأكل الفاسد اللى بيجيب أمراض متوقع إن فيه كلام كتير ممكن يكون اتقال فى المسألة دى فلو فى بالك حاجة منها تحبى تعرضيها تفضلى

السؤال: جربت تكتب قبل كده ؟؟ لو فعلا كنت جربت كتبت ايه ؟؟ الجواب: اها الكتابة هواية أساسية عندى أصلا أمال المقالات اللى كنت بعتها لك على مدونتى دى ايه بكتب أحيانا قصص قصيرة و خواطر لكن كتابتى الأكثر مقالات إما بعبر فيها عن رؤيتى لبعض الأمور اللى أشوف إنها مهمة و إما بعبر فيها عن أفكار اتعلمتها أو توصلت ليها متعلقة بالمهارات الحياتية بالإضافة لده بكتب ما يشبه المذكرات كده بس مش بنشرها و بخليها بينى و بين نفسى بس و ده رابط المدونة

السؤال: الاغانى والموسيقي ايه رايك فيهم الجواب: من ناحية ايه بالظبط ؟

السؤال: 39 الجواب: 39

السؤال: أما أنا وأنت الجواب: موعظة رقيقة جزاك الله خيرا

السؤال: تنصح ب ايه لواحد لسه مزاكرش الكهربيه الجواب: رحماك ربى أنصحه يسأل حد ذاكرها

السؤال: لو معاك 10 درجات تدى كام لنفسك بسبب الخير اللى بتقدمه للناس الجواب: الخير مالوش درجة نهائية

السؤال: هدفك المجتمعي التنمِوي الجواب: لم يتبللور بعد

السؤال: مش عارفه بس خيانه مؤلمه ليك او اتجسس عليك لغر شخصي او نقل اسرار الفريق لتيم تاني او انتقم منك لهدف شخصي الجواب: مبدئيا الوقاية خير من العلاج فأنا أبحث عن الشخص اللى عنده مبادىء تمنعه يعمل حاجة زى كده و بالتالى أقدر أثق فيه أما إذا خان الثقة و تأكدت من كده فالاستجابة المختارة هتتوقف على النتائج المحتملة ليها ساعتها الموقف يفرق فى طريقة التعامل لكنى فى الغالب مبدئيا يعنى هبقى عاوز أوقف التعامل معاه فى الفريق و لو فى ايدى الأمر هخرجه منه لأن اللى مستعد يخون الثقة بيكون إضافة للفريق لكن بالسلب فوجوده خطر ازاى بقى يتم تحجيم الخطر ده هنا تفاصيل الموقف و طبيعة الشخصية اللى بتعامل معاها تفرق و مرة تانية دى حاجة الوقاية فيها خير من العلاج لأن العلاج يحتمل الخسارة فى الغالب

السؤال: حلمك او طموحك الدراسي الجواب: الدراسة الرسمية تقدير عام لا يقل عن جيد جدا

السؤال: ماهو تصرف لو حد من اعضاء الفريق خانك 3 الجواب: ايه قصدك من الخيانة بالتحديد ؟ زى ايه مثلا ؟

السؤال: مـن الـجميل ان تجـد الجواب: فى نفسك قلبا صافيا نقيا

السؤال: لو عيد ميلاد صديقك قريب تعمل ايه ؟ الجواب: أقوله كل سنة و انت طيب

السؤال: ماذا تعلمت من الامك الماضيه لتقول لها شكرا ؟ الجواب: الآلام كانت و لا زالت وسيلة أتعلم بيها حاجات ماكنتش مستعد أتعلمها قبل كده و الدروس دى كتيرة جدا لكن صعب استحضارها دلوقتى فأكتفى بمثال واحد ازاى أثر فىّ فى تانية ثانوي مريت بكذا تجربة صعبة فى وقت واحد و وصلت لدرجة عالية جدا من التعب النفسى و حتى كنت بدأت تعب جسدى إلى حد ما و وصلت للدرجة إنى خلاص مش شايف مخرج و ده طبعا أثر على الدراسة و على نظرتى لنفسى و حياتى و الناس اللى حوالىّ لكن بفضل الله التجارب عدت على خير بصعوبة و فى يوم كنت قاعد مع نفسى بستخلص الدروس اللى اتعلمتها من تانية ثانوية فلقيتنى كتبت حوالى 100 درس و لأنى كنت مريت بمتاعب فى الدراسة و لقيت إن ناس كتير عندهم متاعب كده برضه فعملت جروب ع الفيس اسمه ثانوية بإيجابية هدفه إننا نشجع بعض و نساعد بعض و الحمد لله كان له صدى كويس وقتها الفكرة دى ماكنتش خطرت ببالى لولا إنى مريت بالتجربة و فى تالتة ثانوى قضيت واحدة من أسعد سنواتى الدراسية باستثناء فترة المراجعة و كنت حاسس إنى دخلتها و معايا خبرة و معرفة من تجربتى السابقة و بالتالى كنت عارف كويس ايه الاخطاء اللى ممكن اقع فيها و بحاول أتجنبها و لأنى حصلت لى مشاكل فى نظرتى لنفسى فى تانية ثانوى و اتعلمت بعد كده بعض الأمور عن تقدير الذات و الذكاء الوجدانى بقيت عارف بشكل أفضل ازاى ممكن يبقى الواحد عنده مشكلة فى تقديره لنفسه و ازاى ممكن يتخطى المشكلة دى بقيت قادر أحس بالناس أكتر يعنى و لأنى أخطأت أخطاء كبيرة أوى فى تانية ثانوى فبقيت مع نفسى أكثر تواضعا و تقبلا لأن الناس ممكن تغلط كبشر و من جواهم يفضل فيه خير شوف ى بقى ازاى إن فترة تألم واحدة أثرت في بشكل إيجابى جدا جدا بعد كده اللى فرق معايا فعلا إن كان جوايا إحساس إن كل حاجة بتحصل لحكمة و إن ممكن الألم ينتهى و أتعلم منه و لله الفضل والمنة

السؤال: الحزن ماذا تمثل لكم تلك الكلمة ؟ الجواب: جزء من نصيب كل إنسان فى الدنيا و ربنا المستعان عليه

السؤال: من الواضح ان انت بتنسي كتير هل الموضوع ده بيضايقك مع ان شخص زيك المفروض بيتعلم من كل حاجه حصلت ف حياته وبيدرسها كويس عشان يقدر يستفاد بها بعدين الجواب: أولا بشكرك على حسن ظنك بى ده شىء جميل أما عن النسيان فده حقيقى إنى بنسى بسرعة جدا بس هى ذاكرة انتقائية جدا أنسى المواقف بسهولة فى الغالب لسببين إن المواقف المكررة ماتشكلش لى قيمة أوى فبتتنسى و لأنى بركز على الفكرة أكتر من الموقف و بالتالى أفتكر الدرس لكن أنسى اتعلمته منين بالظبط و لذلك السؤال اللى فات مثلا ذكرت المبدأ المتعلق بالموقف لكنى نسيت الموقف نفسه و من ناحية تانية برضه الأحداث الكتير فى حياتى و إن دماغى مشغولة دايما بأمور كثيرة فده بيخلينى أنسى بسهولة أكتر برضه و جدير بالذكر إنى بنسى أكتر مما تتخيلى و الأمر بالنسبة لطيف لأن لو ذاكرتى هتحتفظ بأغلب اللى قدامى هيبقى شىء متعب جدا

السؤال: حصلك موقف قبل كده حسيت ان انت مش قادر تفكر ؟؟؟ مش عارف حتى تفرق بين الصح او الغلط لو حصل هو ايه الموقف واتصرفت فيه ازاى ؟ الجواب: هو أنا متأكد إنه حصل بس ذاكرة المواقف عندى ماتسعفنيش أوى أفتكر موقف بعينه و اتصرفت فيه ازاى لكنها عموما بتبقى مواقف الصدمة لما الواحد يصطدم عنده مبدأ كان رئيسي جدا فى حياته و مقتنع بيه و بيتصرف على أساسه و يواجه موقف كبير يصدمه فى مبدئه فيكتشف فجأة إن جزء أساسى من حياته و تفكيره كان متركب غلط و بالتالى يفقد الثقة بشكل مؤقت فى بقية المبادىء اللى كانت معاه برضه عشان يراجعها من تانى بيتهيألى ده بيحصل فى حالات خاصة جدا لكنه برضه وارد جدا المهم هنا إن الواحد ساعتها يدور على المبادىء الأفضل من اللى كانت عنده و كل ما الواحد اتعلم أكتر عن ازاى يفكر بيبقى سلوكه فى الموقف ده أفضل و المضوع ده أكبر من الكلمتين اللى قلتهم

السؤال: ازاي اقدر اقييم نفسي اني فعلا كده ماشيه تمام وبنجح ممكن اكون واهمه نفسي اني بتقدم وانا لسه واقفه مكاني اعرف ازاي ؟ الجواب: مبدئيا كده السؤال صعب 1 مقياس الأهداف خلى أهدافك من البداية قابلة للقياس كما و كيفا يعنى لما تفكرى فى حاجة نفسك تحققيها فكرى معاها فى العلامات اللى لما تحصل هتعرفى إنك حققتيها بالفعل 2 قياس الأهداف نفسها خلى أهدافك نفسها تنمو من وقت للتانى يعنى فكرى ازاى تكون المسافة اللى تمشيها المرة دى أكبر من اللى مشيتيها قبل كده 3 الحكم القلبى خلى قلبك يتكلم من وقت للتانى يقولك هو حاسس بايه بالنسبة لسعيك فى الحياة الصدق و الصراحة مع النفس كل ماكانوا أكبر هنا كل ما كان أفضل حوارك مع نفسك هيقولك من جواك راضية باللى فيه و لا لأ فلو مش راضية هيبقى هو الدافع تبقى أفضل بس كل ماتفكرى فى حاجة أفضل عاوزة توصليلها فكرى برضه فى التضحيات اللى هتقومى بيها عشان توصلى 4 اكتبى باستمرار اكتبى لنفسك و اكتبى أهدافك محددة بزمن و اكتبى وصلتى لها و لا لأ و خلى السجل اللى تكتبى فيه ده مايضيعش منك عشان تبقى قادرة تقيمى سعيك فى الحياة ماشى ازاى و لما تيجى فى وقت صفاء اقعدى مع نفسك كده اقرئى السجل ده و فكرى ايه اللى بعد كده و ازاى يكون أفضل ملحوظتين أولا الموضوع يتوقف على طموحك و عاوزة توصلى لفين و مستعدة تضحى لأى درجة فممكن اللى تعتبريه انتى وقوف محلك سر يكون حد تانى بيعتبره تقدم كبير و اللى ممكن تعتبريه انتى تقدم يكون حد تانى تخطاه من زمان فخلى عندك قدوات من أهل الطموح و الإنجاز اللى يخلوكى باستمرار تفكرى فى آفاق أوسع و دورى على جذور إنجازهم مش مجرد مظاهر حياتهم ثانيا استمرى بالتعلم كويس جدا كل ماتتعلمى أكتر عن الحياة و عن نفسك و تتعلمى حتى عن الفلسفة و المنطق و الدين كل ما كانت أفكارك أفضل و أفقك أكبر و مقاييسك أعلى و عشان تتوازنى مع اللى بتتعلميه فكرى من وقت للتانى ازاى تحولى اللى بتتعلميه ده لحقائق فى حياتك و افتكرى إن كل ماكانت المبادىء اللى بتتحركى بيها أصح كل ماكنت حركتك بفايدة أكبر أرجو أكون وُفقت و المسألة عموما لسة محاجة تأمل أكتر من كده

السؤال: شوفت السؤ ال اللى جالك بالصدفة ياعمر ان عندك اخوات بنات ولا لاة بص انا بعتير دى اكبر نعمة اتحرمت منها فى حياتى بجد ربنا يخليهملك ويخليك ليهم وحافظ عليهم الجواب: ربنا يبارك فى عمرك يا إسلام ادعيلى اكون على قدر المسئولية

السؤال: ازاى اتعامل مع المتكبرين والمغرورين ؟ الجواب: رأيى الشخصى فى الأفكار و المبادىء دى أهم من ازاى تتعامل مع المغرورين هو ازاى تتعامل مع نفسك لو مش عارف نفسك كويس أو مش بتقدر نفسك كويس فهم أفضل ناس يخلوك تكره حياتك و بالتالى البحث و التعلم فى أفكار الذكاء الوجدانى أو العاطفى و تقدير الذات شىء مهم جدا ماتتكبرش عليهم لأن برضه فيهم حاجات كويسة مابتنيش معاهم علاقات قريبة حتى لو هم عاوزين كده لأن فى الحالة دى لو ما أصابتكش العدوى هيصيبك الأذى خليك متسامح بس بحدود توسع فى مسألة مهارات الاتصال و التواصل المهارات المتقدمة فيها و فن الإقناع و التأثير و مهارات التعامل مع الشخصيات الصعبة تعامل بإحسان بشكل عام إلا وقت مايهينوا كرامتك ساعتها تمنع ده تمنعه برضه بأسلوب كويس و بأدب واضح بس فى الوقت نفسه ماتخليش الموقف يعدى كده عادى أهم حاجة فى نظرى على الإطلاق إنك ماتخليهمش يأثروا عليك سلبا من جواك أما عن تصرفك معاهم فى المواقف المختلفة فيختلف حسب الموقف فى الحالة دى تفكر فى ايه النتائج اللى ممكن تترتب على كل استجابة

السؤال: عندك اخوات بنات ؟؟ ولو عندك عﻻقتك بيهم ازاى ؟؟ ولو مش عندك شايف انك ناقصك حاجة او مسببالك اى مشكلة ؟ الجواب: عندى بس أنا لس مش مقدر النعمة

السؤال: ايه من الحاجات اللى كنت تعرفها زمان ولما كبرت اكتشفت انها كانت غلط الجواب: مش عارف بالظبط أصلى بشكل عام بجدد قناعاتى باستمرار

السؤال: عندي امتحان في مادته انا مذاكراها الحمد لله بس تقريبا كدا نسياها وقدمها 7 ايام ارجعها ازاي الجواب: صدقينى أنا مش أفضل حد ينصحك ف الموضوع ده بس عموما هى تتوقف على طبيعة المادة و طبيعة مذاكرتك ليها قبل كده و هل فى الجامعة و لا فى ثانوى مثلا

السؤال: لو حسيت ان وحده معجبه وبتحاول تحسسك ان انها شبهك وتفكيرها زيك وبتعمل كل حاجه تلفت نظرك او تخليك تهتم بيها تعمل معاها ايه ؟ الجواب: هو أصلا مع الأسف مش بفهم الحاجات دى خالص بس من ناحية تانية الأمر يتوقف على قصدك من كلمة إعجاب لأن بيتهيألى ده أمر سابق لأوانه بكتير أنا لسة فى سنة أولى كلية

السؤال: ازاى جربت الاحساس ده وانتا عندك اصدقاء كتير ماشاء الله ؟ الجواب: إحساس الوحدة و عدم الاهتمام أو الغربة أيام تانية ثانوى بشكل خاص كانت اكتر وقت فيه الشعور ده نوعا ما كنت معزول بشكل كبير لفترة وأحيانا كانت تبقى المشكلة داخلية عندى بينى و بين نفسى و بالتالى أحس بالشعور ده مع إنى أنا اللى عزلت نفسى و بيتهيألى المرور بالحكاية دى شىء طبيعى إنه يحصل فى فترة المراهقة مع تقلباتها

السؤال: بحس ليه ان المواقف ال بتحكيها مش ب الصعوبه ال تصنع انسان مميز كده ؟ عارف ان ال بيسمع غير ال بيعيش لكن برضه مش مقتنع الجواب: حلو السؤال ده أتوقع تكون الأسباب كالتالى 1 مش بحكى كل الابتلاءات اللى مريت بيها الابتلاءات الأكبر بالذات مش بحكيها و بعتبرها شخصية و خصوصية أكتر 2 أقصد أحكى المواقف بطريقة تبسطها و لو مش هنظر لها كده ماعرفش اتعامل معاها 3 الصعب لى غير الصعب ليك إلى حد ما 4 نقيس الابتلاء بالنسبة لوقته و الظروف المحيطة بيه عشان يبقى حكمنا عليه أدق و من ناحية تانية فأنا أسعى للتميز اللى بتقول عليه لكنى لا أدعيه و شايف إنى لسة فى بداية الطريق و من ناحية تالتة ربنا يسر لى فرص للتعلم ماكانتش قائمة على مبدأ الابتلاء بالمتاعب يعنى هى مش المواقف الصعبة فقط اللى تصنع إنسان مميز سؤالك جميل و انت أجمل

السؤال: وجه رسالة عتاب لصديق آخر تلومه فيها على شيئاً ما الجواب: قلبى صافى من الناحية دى و الحمد لله

السؤال: موقف واجهة فيه خوفك ايه هو الجواب: لما طلب التحويل من حاسبات الزقازيق لحاسبات المنصورة اترفض لتانى مرة و كنا خلاص بدأنا دراسة و أنا يومين فى المنصورة مش فى الزقازيق لأنى كنت متوقع تحويلى يتقبل و قصة طويلة كده المهم يعنى ساعتها رحت الزقازيق فورا لمجرد إنى أكسر رهبة دراستى فى مكان مارحتوش قبل كده و أكون عندى خلفية عن المكان فميفضلش فى ذهنى مجهول كده و مش عارف طبيعته عاملة ازاى جدير بالذكر إن وقتها كنا بعد العصر بشوية و وصلت هناك المغرب و كانت الكلية أصلا قفلت تقريبا بس المهم إنى اتحديت رهبتى للمجهول ده و الموقف ده كان من أكبر الدروس العملية اللى اتعلمتها فى تجربة التحويل دى

السؤال: اذا اردت ان توجه رساله لاحد اصدقائك الآن اختر واحداً منهم ووجه له رسالتك الجواب: لولا إنها ممكن تتفهم نرجسية كنت وجهت الرسالة لنفسى عموما لأحمد سعد الدين مفتقدك

السؤال: ايه هو الموقف اللي واجة خوفك فيه ؟ الجواب: مش متأكد إنى فهمت السؤال صح ممكن إعادة صياغة

السؤال: همممم تماام بدات اوصل لنقط مهمه جدا اسيبك انهارده تذاكر وناخد بكره كام سؤال انا اللي محتاجه استعد جنب طاقتك الكبيره دي الجواب: أحيانا يكون إيجاد السؤال أصعب من إيجاد الإجابة بالتوفيق

السؤال: همممم دماغك ممتازه ما يتسكتش عليها وك فكر بحس انك اخدت خلاصه وحكمه كبيره من تجاربك كان نفسك تطلع ايه وايه حلمك ف الحياه الجواب: ربنا يوقف فى طريقك ولاد الحلال سألتينى عن أحلامى قبل كده بيتهيألى أما عن كان نفسى أطلع ايه و أنا أصغر فماكنتش بفكر فى المستقبل كتير فى مرة حبيت استخدام المسطرة و الحاجات دى فقلت عاوز أبقى مهندس و فى مرة سألونى قلت لهم عاوز أبقى شيخ فى الأزهر و فى مرة تانية كنت بفكر فى إعلام الكلام ده كده لغاية إعدادى أما التفكير الواعى فعلا فكان خلال ثانوى و ده اتكلمت عنه قبل كده لو قصدك بحلمى فى الحياة الرسالة اللى عايش عليها فهى إن حياة الناس تكون أفضل عموما كبشر و إن الأمة الإسلامية تنهض من تانى و تمارس دورها الحضارى فى إسعاد البشر دول أكبر فكرتين يلهمونى

السؤال: تخلص امتحانات وبعدها باسبويعن هاخد منك الدراسه دي 3 اتفقنا او انجد نفسك وقول خطوات بصيغه بنود حلوه دي 3 يعني رتب فكرتك ف نقاط كدا الجواب: 1 أروح لتقرير التنافسية الدولى و أشوف أفضل الدول على مستوى العالم فى التعليم الأساسى و الثانوى و أقوم بقى أدرس تجارب الكام دولة دول كويس جدا 2 نعمل دراسة ميدانية للتعليم عندنا و مميزاته و عيوبه بس اللى يعمل الدراسة دى جمعيات أهلية و متطوعين بالتعاون مع الوزارة مش موظفين عشان ماتبقاش النتائج كلها كله تمام يا بيه 3 بالإضافة للدراسة الميدانية السابقة يكون فيه استشارة لبعض المفكرين عن رؤيتهم للتعليم و المبادىء اللى بيقوم عليها و ازاى ممكن تتعدل على سبيل المثال مبدأ المشاركة و التفاعل بديل عن مبدأ التلقين و مبدأ إنتاج المعرفة بديل عن مبدأ دراستها فحسب 4 من خلال الـ 3 حاجات اللى فاتوا دول تبنى الخطة بس الموضوع أكبر من كده بكتير

السؤال: حط خطه لنهضه التعليم ف مصر ف 3 سنين الجواب: هو نفس السؤال بصياغة أخرى و هى نفس الإجابة بصياغة أخرى الموضوع يحتاج دراسة دقيقة

السؤال: تصنيفك لنوعين الفشل ده جميل احكيلى النوعين عشتهم ازاى وواجهتهم ازاى الجواب: النوع الأول الفشل فى تحقيق هدف ده بيكون شىء طبيعى جدا طالما الواحد بيحاول يعمل حاجات تاخد جهد و تعب ده جربته كتير فى حاجات كتير منها برنامج رحلة الثانوية مثلا اللى كنت أعد ليه انا و كريم مصطفى برنامج راديو على النت و اتعلمت كتير من التجربة دى و ده مش كل الناس بتسميه فشل حقيقى لأنه فى النهاية بيكون طالع بفايدة على الأقل الخبرة و الدروس النوع التانى الفشل اللى بيكون داخلى بالمقام الأول و ده توضيحه أفضل فى الإجابة دى 65651988973

السؤال: هي دي بس الاسئله اللي كنت سألتها اول مره طب نكمل لو بقيت وزير التربيه والتعليم ما خطتك سياده الوزير للنهوض نهضه شامله رائعه ف وقت قياسي لويكن 3 سنين الجواب: هرفض المنصب أصلا

السؤال: اتمنيت ف يوم ان انت تصبح شخص اخر غير عمر سلطان الجواب: الحقيقة مش فاكر أوى زمان كنت أحيانا أتمنى فى الأوقات الصعبة لو كنت بس عايش حياة بسيطة و تفكيرى بسيط مش بيحلل كل حاجة بزيادة كنت أقول لنفسى ساعتها طب ليه ماكانتش حياتى بسيطة و عادية زى أغلب الناس و لا هى مميزة بزيادة و لا متعبة بزيادة بس بمجرد ماكنت أوصل للسؤال ده بقيت أفتكر قناعتى إن كل شىء بيحصل لحكمة و إن ربنا خلقنى كده و وضعنى فى المواقف ده بحكمة منه و إنى زى ماوُضعت فى مواقف صعبة أحيانا فأنا وُهبت أمور عظيمة برضه الحمد لله رب العالمين بمرور الوقت القناعة دى عندى بتبقى أقوى و أقوى و رغم إنى كنت ممكن أتمنى فى لحظات عابرة لو الحياة اللى بعيشها أبسط و لو كنت أنا نفسى أبسط لكنى ماعتقدش إنى كنت أتمنى أبقى شخص تانى أبدا فى الحقيقة ده حسب اللى حاضرنى فى الذاكرة حاليا لأن يمكن حصل الموقف و أنا نسيت

السؤال: ممكن وحدة الانسان تسببلة تعب نفسى بالرغم ان هو قريب من ربنا انما دايما حاسس باحساس ان مثلا محدش بيسال علية مثلا مالوش اخوات بنات او تقريبا مالوش حد بيسال علية مثلا انت رايك اية فى الشخص اللى بيفكر بالطريقة دى ؟ الجواب: شخص طبيعى إنسان واخد ة بالك من كلمة إنسان و إنها قريبة من كلمة أُنس الطبيعى فى البشر إنهم مايقدروش يعيشوا لواحدهم تماما و زى مالينا احتياجات للجسد زى الأكل و الشرب و النوم و الراحة و الصحة فاحنا كمان لينا احتياجات نفسية منها الاهتمام و الحب و التقدير و المرح و التشجيع و الدعم وقت الشدة الفكرة هنا إن احتياجاتنا النفسية دى بتختلف قوتها من شخص لآخر و ده جزء من اللى بيميز طبائعنا عن بعض لكن فى النهاية بنحتاج للاهتمام و الحب من حوالينا القرب من ربنا سبحانه و تعالى يقوى الإنسان و يعينه على الاحتمال أكتر و مش معنى كده إنه يعتزل الناس و ينتظر إنه يبقى عايش عادى و مبسوط طيب نعمل ايه لو فعلا مافيش حد بيسأل أو بيهتم ؟ نتفق الأول إنها حاجة صعبة مش سهلة أنا واحد من الناس جربت الإحساس ده و كنت بحاول أحافظ على صحتى النفسية بالعافية لكنه من ناحية تانية بيخلك ى أقوى و اتصالك بنفسك أفضل لما ماتلاقيش حد بيهتم بيك اهتم انت بنفسك انتهز الفرصة و اقعد مع نفسك أكتر و خلى كلامك معاها مشجع و قضى وقت حلو فى حاجة بتحبها علم نفسك ازاى فى الوقت اللى مافيش فيه تشجيع أو اهتمام من حواليك تكون انت اللى بتدى لنفسك الاهتمام و التشجيع ده و بعتقد إنها بتبقى حالة مؤقتة المهم إنك تختلط بالناس بعد كده و تبنى علاقات إيجابية مع ناس كويسة يخلوك تكون إنسان أفضل و أفضل كمان يارب أكون فهمتك صح

السؤال: الالام استفدت منها ايه عشان تشكرها ؟ الجواب: حلو السؤال ده الآلام فى حياتى أدبتنى و علمتنى حاجات ماكنتش مستعد أتعلمها و كانت وسيلة عشان أرتقى و أكون إنسان أفضل الحمد لله و زى ما بيقولوا إن الله لم يخلق شرا محضا شر خالص مع العلم إنى واحد بيكره الألم طبعا عادى بس الفكرة هنا الألم هييجى هييجى الفكرة كلها ازاى أتعامل معاه ساعتها 5

السؤال: ايه هو المعني الحقيقي لحريتك ؟ الجواب: أنا أختار ما أعتقده و ما أقوله و ما أفعله متحملا مسئولية الاعتقاد و القول و الفعل و من غير المسئولية تصبح عبثية مش حرية و لأن بعض الاختيارات فيها ظلم للنفس أو للآخرين فيوضع عليها قيود فى الدين و القانون و عرف المجتمع فتصبح الممارسة السليمة للحرية هى إن الشخص يختار ما يريده طالما لا يؤذى أحدا حتى نفسه سواء فى الدنيا أو الآخرة و مش معنى كده إن القانون أو العرف دايما صح لأن يضعها البشر و أكيد معرضة للأخطاء خاصة الأعراف المجتمعية اللى تضع قيود مالهاش داع حقيقى

السؤال: ممكن الصورة بتاعة الغلاف الجواب: دى رسمة شعار فريق ممكن عاوزه عاوزاه ليه

السؤال: ما شاء الله اذا نشنت صح احلامك اييييييييييه الجواب: بصى أنا حاليا بتعلم فى كورس عن من الحاجات المميزة جد اللى فيه بيقول إن الشركات اللى لسة بتبدأ بتقضى وقت أطول فى البحث من الوقت اللى تقضيه فى التنفيذ و الانتاج أو على الأقل ده المفروض يعنى لأن ببساطة بتبقى لسة مش عارفة احتياجات العملاء و رغباتهم ايه بالظبط فممكن يبقى المنتج مثلا فيه 10 مميزات منها 9 ماحدش عاوزهم و لا محتاجهم و من غير الدخول فى تفاصيل ايه علاقة ده بقى بسؤالك أنا بعتبر نفسى حتى الآن بتعلم أكتر عن الواقع و عن نفسى و بجرب و بشتغل على اللى فى ايدى حاليا و أهم حاجة عندى دلوقتى إنى أبنى نفسى صح و أفهم الواقع كويس جدا بمرور الوقت بتيجى فى بالى أفكار كبيرة لكنى حتى الآن مش بحولها لأحلام أو أهداف بعيدة المدى من ناحية تانية بقى بالنسبة لقلبى فأنا بحلم إننا فى الوطن العربى يكون عندنا وعى بقواعد التفكير السليم و عارفين نفهم الواقع صح و نتعامل معاه كويس مش مجرد إننا محبوسين فى الماضى أو فى أفكار هدامة ده جانب الفكر و يكون عندنا شباب يجمعوا مع الوعى ده مهارات عملية تؤهلهم إنهم يقدروا يصنعوا التغيير على أرض الواقع من خلال المشاريع التنموية و الربحية و طبعا دى أحلام عامة مش أهداف واقعية لسة ملاحظة مجال حاسبات يعتبر جديد فى حياتى و لسة بتعلم عنه اكتر و حتى الآن لم أتخذ قرار قاطع حجمه فى حياتى عاوز يبقى شكله ايه و إن كنت حبيته جدا

السؤال: آكتبَ مآ تشآء لمنَ تشآء الجواب: إلى آلامى الماضية شكرا

السؤال: ايه المقومات اللي اهلتك تكون ليدر واتعلمت ايه من كونك ليدر واشتغلت او شاركت ف كام حاجه لحد دلوقتي الجواب: يقال إن القائد يركز على أمرين أساسيين العلاقات ، و المستقبل و أنا عموما بستمتع جدا ببناء العلاقات و التخطيط و العمل للمستقبل أعتقد إنى موهوب فيهم بفضل الله و مايندرج تحت الجزئين دول بقى من مهارات أحتاجها و مهام أقوم بيها من ناحية تانية لو قصدك على فريق ممكن بالذات فاختيار القائد عندنا بالانتخاب و تم اختيارى للفترة القادمة و ربنا المستعان اتعلمت ايه من تجربة القيادة ممكن يبقى الشخص عنده كاريزما و قيادى لكنه إذا افتقد فهم الواقع صح و فهم الناس اللى حواليه بيقع فى أخطاء كارثية مش شرط صاحب الشخصية المبادرة يكون قائد فى كل شىء القائد اللى يمكن الفريق من إنه يطلع قدراته و أفكاره و يتخذ قراراته بيبقى أفضل من القائد اللى بيحدد فكرة مع نفسه و بعدين يقنع الفريق بيها طبعا ده لا ينفى إنه يكون مؤثر بل مؤثر بقوة كمان لكن مايكونش مسيطر مسئولية القيادة أثقل من مزاياها المواقف الصعبة تظهر المعدن الحقيقى زى مابيقولوا و وقتها ماينفعش القائد يتفرج أو يستسلم بل بيبقى ساعتها واجبه إنه هو اللى يحمس الفريق ممكن الفريق يبقى فيه قائد من غير مايكون صاحب منصب قيادى أو مسئولية رسمية و القائد الرسمى الناجح هو اللى يفهم الشخص ده و يخلي حماسه و قدراته و أفكاره فى صالح الفريق و فى الاتجاه اللى المجموعة تتفق عليه أفضل القادة على الإطلاق ممكن يرتكبوا أخطاء ساذجة أحيانا و أخطاء قاتلة أحيانا فلازم يكون القائد مستعد يسمع دايما و يراجع أفكاره و نفسه أصعب تحدى أمام القائد هو نفسه و عيوبه الشخصية حتى لو قائد بالفطرة و مدرب كويس و حاجات تانية تفصيلية كتير أما عن الحاجات اللى اشتغلت فيها حتى الآن فهى بالتفصيل على الرابط ده 105657023981

السؤال: الاسئله نصها طار بس هجيبها هجيبها قدامك شهر 3 هستغلك جدياااااااا هممم حضرتك سنه كام الجواب: ههههههههه و ماله الاستغلال حلو برضه أنا فى أولى حاسبات و معلومات المنصورة

السؤال: لما بتضايق من اي موقف ايه اكتر حاجة بتعملها عشان تروق الجواب: بتفرق على حسب الموقف فى العادة بس أكتر حاجة تحسن حالتى هو القرآن الكريم

السؤال: اه للشغل طبعا الجواب: أنا بس استغربت الصياغة عموما لسة حتى الآن مارتبتش دماغى للاجازة بشكل عام احتمال يحصل الاسبوع ده إن شاء الله و الله المستعان محتاج بس أخلص حاجة كده الاول عشان اعرف اركز كفاية بس مش معنى ده إنى ماخططتش و إنما اللى فى بالى كذا تصور كده محتاجين يترتبوا كويس و يتظبطوا الاول أهم حاجة عندى فى نص السنة مسألة هنشغل فى الترم التانى و لا لأ و ازاى ؟ و إننا نجمع العقول المتفرقة من فترة لأن كل شخص حاليا له تصور جديد تقريبا و لازم نقرب أفكارنا من بعضها الاول غير كده امور تانية تيجى بعد دول إن شاء الله

السؤال: ها يافندم اعددت خطة شغل نص السنة وﻵ لسة فريق ممكن فى اﻵنتظار ؟ الجواب: فريق ممكن فى الانتظار

السؤال: عمرك ماحبيت ؟؟ الجواب: حبيت أمى بعشقها